als_Latn dik_Latn sag_Latn
Lushnjë, goditi gruan shtatzënë në sy të fëmijëve, policia e arreston
Një person është arrestuar pasi ka qëlluar bashkëshorten shtatzënë në sy të fëmijëve të mitur. Ngjarja ka ndodhur në qytetin e Lushnjës, ku një 34-vjeçar u vendos në pranga nga policia pas raportimit se shtetasi Andi L. kishte goditur gruan e tij.
Burime nga policia thanë se ngjarja ka ndodhur në shtëpinë e çiftit në datën 10 qershor, ndërsa ka qenë pikërisht bashkëshortja M.L., 22 vjeçe, e cila ka bërë kallëzimin në polici.
Sipas 22-vjeçares shtatzënë, i shoqi ka ushtruar dhunë fizike dhe psikologjike në prani të fëmijëve të tyre të mitur. Mësohet se 34-vjeçari është njeri problematik, që konsumon alkool, luan bixhoz dhe nuk punon. Kanë qenë pikërisht debatet për këtë që kanë degjeneruar më pas në ushtrim dhune.
Ndaj shtetasit në fjalë rëndon akuza e dhunës në familje. /Blitz.al/
als_Latn als_Latn als_Latn als_Latn als_Latn